21988A1130(02)



CEL DE-AL PATRULEA PROTOCOL ADIȚIONAL

la Acordul dintre Comunitatea Economică Europeană și Statul Israel

COMUNITATEA ECONOMICĂ EUROPEANĂ,

pe de o parte, și

STATUL ISRAEL,

pe de altă parte,

AVÂND ÎN VEDERE Acordul dintre Comunitatea Economică Europeană și Statul Israel, semnat la Bruxelles la 11 mai 1975, denumit în continuare „acordul”, precum și Protocolul adițional semnat la Bruxelles la 8 februarie 1977,

ÎNTRUCÂT Comunitatea și Israelul doresc să își consolideze relațiile pentru a ține seama de noua dimensiune creată de aderarea, la 1 ianuarie 1986, a Spaniei și a Portugaliei la Comunitățile Europene și întrucât acordul prevede la articolul 22 posibilitatea îmbunătățirii dispozițiilor sale;

ÎNTRUCÂT trebuie să se permită menținerea curentelor tradiționale de export din Israel spre Comunitate și întrucât, prin urmare, este necesar să se prevadă anumite dispoziții;

CONSILIUL COMUNITĂȚILOR EUROPENE:

Jakob Esper LARSEN,

Ambasador extraordinar și plenipotențiar,

Reprezentant permanent al Danemarcei,

Președintele Comitetului Reprezentanților Permanenți;

Jean DURIEUX,

Consilier de specialitate în Direcția Generală Relații Externe a Comisiei;

GUVERNUL STATULUI ISRAEL:

Avraham PRIMOR,

Ambasador extraordinar și plenipotențiar;

CONVIN DUPĂ CUM URMEAZĂ:

Articolul 1

(1) Pentru produsele originare din Israel și enumerate în anexa A la prezentul protocol, care intră sub incidența acordului, taxele vamale aplicabile în conformitate cu acordul la importul în Comunitate se elimină progresiv în cursul acelorași perioade și în același ritm ca cele prevăzute de actul de aderare a Spaniei și Portugaliei pentru aceleași produse importate din aceste țări în Comunitate, ținând cont de componența acesteia de la 31 decembrie 1985. Această dispoziție se aplică în conformitate cu condițiile menționate în continuare de prezentul articol.

Pe durata acestei eliminări progresive și în cazul în care taxele vamale aplicate la importul în Comunitate de produse din Spania și din Portugalia, ținând cont de componența acesteia la 31 decembrie 1985, sunt diferite pentru cele două țări, produselor originare din Israel li se aplică taxa vamală cea mai mare dintre cele două.

(2) Pentru produsele enumerate în anexa A pentru care Israelul beneficiază de taxe vamale mai scăzute decât Spania sau Portugalia sau decât aceste două țări, eliminarea începe de îndată ce taxele aplicate acelorași produse din Spania și din Portugalia ating un nivel inferior celor aplicate produselor originare din Israel.

(3) Dispozițiile din alineatele (1) și (2) se aplică în limitele și în condițiile speciale la care sunt supuse reducerile tarifare prevăzute la articolele 9 și 10 din Protocolul nr. 1 al acordului.

(4) Eliminarea progresivă a taxelor vamale aplicabile produselor originare din Israel și enumerate în anexa A pentru care se indică în anexa menționată anterior contingente tarifare se efectuează în limita acestor contingente.

Pentru cantitățile importate în plus față de aceste contingente Comunitatea aplică taxele vamale care rezultă din acord.

(5) În scopul eliminării taxelor vamale pentru anumite produse originare din Israel și enumerate în anexa A, se stabilește o cantitate de referință indicată în anexa menționată anterior.

În cazul în care importurile unuia din aceste produse depășesc cantitatea de referință, ținând cont de un bilanț anual al comerțului pe care îl întocmește, Comunitatea poate plasa produsul respectiv sub un contingent tarifar comunitar, în sensul alineatului (4), pentru un volum egal cu această cantitate de referință.

(6) Pentru produsele enumerate în anexa A, altele decât cele menționate la alineatele (4) și (5), Comunitatea poate stabili o cantitate de referință în sensul și în condițiile alineatului (5) în cazul în care, în urma unui bilanț anual al comerțului pe care aceasta îl întocmește, se constată că acele cantități importate riscă să creeze dificultăți pe piața comunitară.

Articolul 2

(1) Pentru produsele originare din Israel și enumerate în anexa B la prezentul protocol, taxele vamale pentru importul în Comunitate se elimină în conformitate cu condițiile indicate la alineatele (1) și (4) - (6) din articolul 1.

Cu toate acestea, pentru cantitățile importate în plus față de contingentele tarifare comunitare în sensul alineatului (4) din articolul 1, Comunitatea aplică taxele vamale din Tariful Vamal Comun.

(2) Pentru florile și bobocii de flori tăiate proaspăt, menționate la subpoziția 06.03 A din Tariful Vamal Comun, eliminarea progresivă a taxelor vamale se subordonează respectării anumitor condiții convenite prin schimb de scrisori.

Articolul 3

(1) Pentru campania 1990 și pentru fiecare campanie următoare, pe baza bilanțurilor și analizelor menționate la alineatul (2), Comunitatea hotărăște, în funcție de elementele relevante pentru obiectivul menținerii curentelor tradiționale de export în contextul extinderii, dacă trebuie ajustat prețul de bază menționat în Regulamentul (CEE) nr. 1035/72 pentru produsele următoare originare din Israel, în limitele indicate mai jos:

08.02 ex C

(2) Începând cu 1987 și la sfârșitul fiecărei campanii, Comunitatea întocmește, pe baza unui bilanț statistic, o analiză a situației exporturilor de produse originare din Israel către Comunitate.

Pentru aceste produse, începând cu 1989 și în fiecare an, Comunitatea împreună cu Israel procedează de asemenea la o analiză anticipativă a producțiilor și livrărilor.

(3) Eventuala ajustare menționată la alineatul (1) se referă la suma ce trebuie dedusă în contul taxelor vamale din prețurile reprezentative înregistrate în Comunitate pentru calcularea prețului de bază al fiecărui produs, în limitele prevăzute la articolul 152 alineatul (2) litera (c) din actul de aderare a Spaniei și Portugaliei.

Articolul 4

Pentru produsele originare din Comunitate și menționate în continuare, taxele vamale pentru importul în Israel se elimină progresiv în cursul unei perioade cuprinse între 1 ianuarie 1990 și 31 decembrie 1995. Procedurile vor fi stabilite în cadrul unui schimb de scrisori ce trebuie efectuat înainte de 1 ianuarie 1990.

Articolul 5

(1) În vederea îmbunătățirii modului în care funcționează mecanismele instituționale ale acordului se va crea un comitet de cooperare economică și comercială. Acest comitet are sarcina de a facilita:

Președinția comitetului se exercită pe rând de un reprezentant al Comisiei Comunităților Europene și de un reprezentant al Israelului.

(2) Consiliul de cooperare stabilește, în cel mai scurt timp, componența și modul de funcționare a comitetului, în conformitate cu articolul 12 alineatul (2) din protocolul adițional la acordul semnat la 8 februarie 1977. De asemenea, acesta poate hotărî, dacă este cazul, ca acest comitet să îi prezinte rapoarte.

Articolul 6

Începând cu 1995, Comunitatea și Israel examinează rezultatele cooperării dintre părțile contractante pentru a estima situația și evoluția relațiilor lor în lumina obiectivelor stabilite de acord.

Articolul 7

Prezentul protocol face parte integrantă din Acordul de cooperare între Comunitatea Economică Europeană și Statul Israel.

Articolul 8

(1) Prezentul protocol se supune ratificării, acceptării sau aprobării în conformitate cu procedurile proprii părților contractante, care își notifică reciproc îndeplinirea procedurilor necesare în acest scop.

(2) Prezentul protocol intră în vigoare în prima zi a celei de-a treia luni următoare celei în cursul căreia s-au făcut notificările prevăzute la alineatul (1).

Articolul 9

Prezentul protocol se redactează în dublu exemplar în limbile daneză, engleză, franceză, germană, greacă, italiană, olandeză, portugheză, spaniolă și ebraică, fiecare din aceste texte fiind în egală măsură autentică.

En fe de lo cual, los plenipotenciarios abajo firmantes suscriben el presente Protocolo.

Til bekræftelse heraf har undertegnede befuldmægtigede underskrevet denne protokol.

Zu Urkund dessen haben die unterzeichneten Bevollmächtigten ihre Unterschriften unter dieses Protokoll gesetzt.

Εις πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στο παρόν πρωτόκολλο.

In witness whereof, the undersigned Plenipotentiaries have signed this Protocol.

En foi de quoi, les plénipotentiaires soussignés ont apposé leurs signatures au bas du présent protocole.

In fede di che, i plenipotenziari sottoscritti hanno apposto le loro firme in calce al presente protocollo.

Ten blijke waarvan de ondergetekende gevolmachtigden hun handtekening onder dit Protocol hebben gesteld.

Em fé do que, os plenipotenciários abaixo assinados apuseram as suas assinaturas no final do presente protocolo.

Hecho en Bruselas, el quince de diciembre de mil novecientos ochenta y siete.

Udfærdiget i Bruxelles, den femtende december nitten hundrede og syvogfirs.

Geschehen zu Brüssel am fünfzehnten Dezember neunzehnhundertsiebenundachtzig.

Έγινε στις Βρυξέλλες, στις δέκα πέντε Δεκεμβρίου χίλια εννιακόσια ογδόντα επτά.

Done at Brussels on the fifteenth day of December in the year one thousand nine hundred and eighty-seven.

Fait à Bruxelles, le quinze décembre mil neuf cent quatre-vingt-sept.

Fatto a Bruxelles, addì quindici dicembre millenovecentottantasette.

Gedaan te Brussel, de vijftiende december negentienhonderdzevenentachtig.

Feito em Bruxelas, em quinze de Dezembro de mil novecentos e oitenta e sete.

Por el Consejo de las Comunidades Europeas For Rådet for De Europæiske Fællesskaber Für den Rat der Europäischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen Pelo Conselho das Comunidades Europeias